ฉาว อดีตทูตกัมพูชาประจำโสมขาว เจอคดีทุจริต รวยอู้ฟู่ผิดปกติ
อดีตเอกอัครราชทูตกัมพูชาประจำเกาหลีใต้ โดนคดีฉาว ทุจริตคอร์รัปชัน จนมีทรัพย์สินอู้ฟู่ทั้งที่ดำรงตำแหน่งในกรุงโซล แค่ 2 ปี สะสมเครื่องประดับอัญมณีไว้เพียบ-ทองคำหนักกว่า 13 กก. ด้านสนง.ปราบปรามทุจริตแห่งชาติกัมพูชาชี้พบหลักฐานความผิดอื้อ,เมื่อวันที่ 8 เม.ย. สำนักข่าวต่างประเทศรายงานว่า นายสุธ ดินา อดีตเอกอัครราชทูตกัมพูชาประจำเกาหลีใต้ ถูกสำนักงานปราบปรามการทุจริตแห่งชาติของกัมพูชา ยื่นฟ้องดำเนินคดีในข้อหาทุจริตคอร์รัปชัน ระหว่างที่นายสุธ ดินาดำรงตำแหน่งเอกอัครราชทูตกัมพูชา ณ กรุงโซล ตั้งแต่ปี 2557 โดยกล่าวหาว่า นายดินาได้ประพฤติทุจริตคอร์รัปชัน ไม่ว่าจะเป็นการได้เงินจากการขายวีซาและการเก็บเงินประกันชีวิตของแรงงานชาวกัมพูชาที่เสียชีวิตในเกาหลีใต้ เป็นเงินรวมแล้วกว่า 100,000 ดอลลาร์ หรือประมาณ 3.5 ล้านบาท,นายออม เย็นเตียง ประธานสำนักงานปราบปรามการทุจริตแห่งชาติของกัมพูชา แถลงข่าวว่า จากการสอบสวน พบหลักฐานจำนวนมากที่บ่งชี้ความผิดของนายสุธ ดินา อีกทั้งเขายังมีทรัพย์สินและเงินทองเพิ่มขึ้นมาก ทั้งที่ดำรงตำแหน่งเอกอัครราชทูตกัมพูชาประจำเกาหลีใต้ได้ 2 ปี โดยมีเครื่องประดับอัญมณีมากนับ 500 ช้ิน ทองคำถึง 12.7 กก. รวมแล้วมูลค่านับ 500,000 ดอลลาร์สหรัฐฯ (ประมาณ 17.5 ล้านบาท),ด้าน นายสุธ ดินา ซึ่งถูกเจ้าหน้าที่ตำรวจจับกุมเมื่อวันจันทร์ที่ 4 เม.ย. ได้เดินทางมาขึ้นศาลในกรุงพนมเปญ เมื่อวันที่ 7 เม.ย.ที่ผ่านมา ยังคงยืนยันในความบริสุทธิ์ของตนเอง โดยกล่าวว่า การจับกุมเขาเมื่อวันจันทร์ที่ผ่านมา เป็นเรื่องไม่ยุติธรรม ทั้งนี้ นายสุธ ดินา เคยเป็นนักศึกษาเคลื่อนไหวต่อต้านรัฐบาล ก่อนจะแปรพักตร์เปลี่ยนใจหันมาอยู่กับฝ่ายนายกรัฐมนตรีฮุน เซน เมื่อปี 2552 จากนั้น นายสุธ ก็ได้รับแต่งตั้งให้เป็นเอกอัครราชทูตกัมพูชา ณ กรุงโซล เมื่อเดือน ก.พ.2557
อดีตเอกอัครราชทูตกัมพูชาประจำเกาหลีใต้ โดนคดีฉาวทุจริตคอร์รัปชันจนมีทรัพย์สินอู้ฟู่ทั้งที่ดำรงตำแหน่งในกรุงโซล แค่ 2 ปี สะสมเครื่องประดับอัญมณีเพียบ ทองคำกว่า 13 กก. 
สุธ ดินา,เอกอัครราชทูตกัมพูชาประจำเกาหลีใต้,ดำเนินคดีทุจริต,สำนักงานปราบปรามทุจริต,กัมพูชา,กรุงพนมเปญ,ร่ำรวยผิดปกติ,ข่าว,ไทยรัฐออนไลน์,ข่าวต่างประเทศ